Anniina / omistaja, ekokosmetologi


Heippa! Olen Anniina, 32- vuotias kahden pienen tytön äiti sekä ekokosmetologisi täällä Uniccossa. Lähestymistapani iho-ongelmiin on hyvin kokonaisvaltainen, sillä kiinnostukseni sekä ulkoista- että sisäistä ihonhoitoa kohtaan heräsi jo varhain teini-iässä omien iho-ongelmien myötä. Olen kärsinyt aikoinani pahasta aknesta ja itseasiassa omat iho-ongelmat saivatkin minut opiskelemaan kosmetologiksi vuonna 2013. Erityisosaamiseeni kuuluukin erityisesti aknen hoito, sillä omakohtaiset kokemukset ovat saaneet opiskelemaan aiheesta vuosien aikana paljon.
Tiedän, että hyvinvoiva ja kaunis iho voi olla monen tekijän summa. Siksi rauhallisen ja lempeän hoidon lisäksi haluankin kartoittaa aina huolella asiakkaideni lähtökohdat, ihon kuntoon vaikuttavat juurisyyt sekä ihonhoitorutiinit. Uskon ihon tehokkaaseen, mutta silti lempeään ja pitkäjänteiseen ihonhoitoon niin ulkoisesti, kuin sisäisestikin. Hoidon päätteeksi annan kotihoito-ohjeet sekä tuotesuositukset, sillä paras tulos saadaankin yhtistämällä säännölliset hoitolakäynnit suunnitelmalliseen ihon kotihoitoon. Lämpimästi tervetuloa asiakkaakseni!
Päivi /omistaja, koulutettu hieroja


Tervehdys! Olen Päivi, hierojanne. Kolmen aikuisen tyttären äiti ja vanhimman tyttäreni (eli Anniinan) tyttären mamma. Mieheni kanssa olemme kulkeneet yhteistä matkaa 40 vuotta. Erityiskiinnostukseni kohteena on luonto, erityisesti kasvit ja puutarhanhoito. Kesäaikaan puutarhassa vierähtää pitkäkin tovi, talviaikaan pitänee uppoutua alan kirjallisuuteen ja keväällä alkaa siemenkasvatusrumba. Takana on filosofian maisterin tutkinto talousmaantieteestä.
Hieman yli kymmenen vuotta sitten aloin kiinnostua kosketuksen terapeuttisesta vaikutuksesta. Olin jo pienestä taaperosta saakka rapsutellut ja harjannut kampaajaäitini päänahkaa, joten luonnollinen jatkumo tälle oli käydä intialaisen päähieronnan kurssi. Sen jälkeen olen kouluttautunut Tampereen aikuiskoulutuskeskuksessa koulutetuksi hierojaksi ja ayurveda hoitajaksi. Olen suorittanut Tampereen ammattiopiston terveydenhoidon perusopinnot, joka on osa luontaisterapia-alan opintokokonaisuutta sekä lääketieteen perusteet.
Olen aina ollut sitä mieltä, että hieronnan tarkoituksena ei ole aiheuttaa lisätuskaa tai kipua, vaan ennen kaikkea on tärkeää saada lihas rentoutumaan oikeanlaisilla lempeillä hierontaotteilla. Tämän jälkeen voidaan siirtyä kovempaankin käsittelyyn kuitenikin niin, että asiakas pysyy rentona koko hoidon ajan.
Miia / ekokosmetologi


Moikka! Olen Miia, ekokosmetologisi Uniccossa. Pidän joogaamisesta, luonnossa oleilusta sekä rauhallisista aamuista ravinteikkaan aamupalan kera.
Minulle oli hyvin selkeää, että minusta tulee kosmetologi, sillä olen ollut pienestä saakka kiinnostunut ihonhoidosta. Kokeilemisen ja perehtymisen kautta olen huomannut, että ihonhoito on hyvin kokonaisvaltaista. Olen toiminut kosmetologina vuodesta 2013. Luonnon raaka-aineisiin tutustuin jo kouluaikana, kun hullaannuin eteerisiin öljyihin aromaterapiakurssin aikana. Ensimmäisessä alan työpaikassani pääsin perehtymään luonnonkosmetiikan maailmaan paljon lisää ja tekemään töitä luonnonkosmetiikalla.
Luonto on ollut minulle aina rakas. Lapsuuden kesät nautin mökillä ja talvet metsässä hiihtoladuilla. Pidän työssäni erityisesti rentouttavaa hierontaa sisältävien hoitojen tekemisestä. Hoitajana olen rauhallinen ja haluan edistää sinun hyvinvointiasi auttamalla ihonhoidollisissa haasteissa ja tarjota miellyttäviä, rentouttavia hoitoja.
Anna / ekokosmetologi


Täällä Anna, Uniccon porukan uusin vahvistus! Valmistuin kosmetologiksi marraskuussa 2022.
Aikaisemmin olen työskennellyt erilaisissa asiakaspalvelutehtävissä vajaan 10 vuoden ajan mm. keittiöllä ja teleoperaattorin vikapalvelussa sekä toiminut myös terveyskeskuksen välinehuollossa.
Haluan päästä tarjoamaan ihania ja rentouttavia hetkiä asiakkaille, sekä tarjoamaan edes hetkellistä pakopaikkaa arjesta ja hektisestä maailman menosta. Erityisesti erilaiset hieronnat ovat itselle mieluisia toteutettavia.
Rakastan eläimiä ja luontoa suuresti mikä olikin yksi syy sille, että rakensimme mieheni kanssa, itse hartiavoimin talon maaseudulle, missä pääsee olemaan jatkuvasti yhteydessä luontoon. Myös valokuvaaminen, lukeminen ja kirjoittaminen ovat lähellä sydäntäni.